paragraph_text: Prilikom računanja natalne karte koristimo vrijeme i mjesto rođenja da izračunamo podznak ili ascendent (ASC) - točka na istoku u trenutku rođenja (izlazeća točka Sunca) koja ujedno predstavlja vrh ili početak prve kuće. Važne točke u horoskopu su još descendent, medium coeli i imum coeli. Medium coeli, zenit, (MC) - točka iznad mjesta za koje se računa zenit. Zenit je vrh desete kuće. Time su istovremeno određeni i početak sedme kuće - descendent (nasuprot prve) i početak četvrte kuće - Imum coeli (nasuprot desete). Kako, međutim, odrediti početak druge i treće kuće, odnosno, osme i devete, je stvar za raspravu. Način tog određivanja je tzv. sustav kuća. Za sada nema "najboljeg" sustava kuća, a najčesće se koristi oko 25. Najjednostavniji je sustav jednakih kuća: svaka kuća ima po 30°. Sljedeći poznati sustav je Placidusov. Pošto je taj sustav bio dostupan (a drugi nisu) i pošto se pokazao kao dosta dobar, prihvaćen je kao neslužbeni standard. To je sustav nejednakih kuća: neke kuće su manje (ponekad u jednom te istom znaku), neke su veće. Poznat je i Kochov sustav koji se u zapadnoj astrologiji sve više koristi.